《寄许仲贻同年》
明代·皇甫汸

冰泮双鱼达帝乡，题书一为问行藏。山中岁月相思久，海上烽烟涕泪长。

纵酒偶忘邻媪舍，看花曾记少年场。五陵车马多豪贵，每过城南避子将。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。